CELEX: 32020R1542
Language: bg
Date: 2020-10-21 00:00:00
Title: Регламент (ЕС) 2020/1542 на Европейския парламент и на Съвета от 21 октомври 2020 година за изменение на Регламент (ЕС) № 1303/2013 за адаптиране на равнището на годишното предварително финансиране за периода 2021—2023 г.

26.10.2020   
               
               
                  BG
               
               
                  Официален вестник на Европейския съюз
               
               
                  L 356/1
               
            
         РЕГЛАМЕНТ (ЕС) 2020/1542 НА ЕВРОПЕЙСКИЯ ПАРЛАМЕНТ И НА СЪВЕТА
         от 21 октомври 2020 година
         за изменение на Регламент (ЕС) № 1303/2013 за адаптиране на равнището на годишното предварително финансиране за периода 2021—2023 г.
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 177 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         като взеха предвид становището на Европейския икономически и социален комитет (1),
         след консултация с Комитета на регионите,
         в съответствие с обикновената законодателна процедура (2),
         като имат предвид, че:
         
                     (1)
                  
                  
                     С Регламент (ЕС) № 1303/2013 на Европейския парламент и на Съвета (3) се определят общоприложимите и общите разпоредби, приложими за европейските структурни и инвестиционни фондове.
                  
               
                     (2)
                  
                  
                     Данните сочат, че годишното предварително финансиране е особено високо в сравнение с изискванията за финансовото управление, произтичащи от изпълнението на оперативните програми. Такъв е по-специално случаят с бюджетните години 2021—2023.
                  
               
                     (3)
                  
                  
                     За да се намали натискът върху бюджетните кредити за плащания в бюджета на Съюза за бюджетните години 2021—2023 и да се увеличи предсказуемостта на необходимите плащания, като по този начин се допринесе за повече прозрачност в бюджетното планиране и за по-организиран профил на плащанията, ставката на годишното предварително финансиране за посочените години следва да бъде намалена.
                  
               
                     (4)
                  
                  
                     Поради това Регламент (ЕС) № 1303/2013 следва да бъде съответно изменен,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Член 134, параграф 2 от Регламент (ЕС) № 1303/2013 се изменя както следва:
            
                        а)
                     
                     
                        Петото тире се заменя със следното:
                        
                                    „—
                                 
                                 
                                    2020 г.: 3 %“;
                                 
                              
                  
                        б)
                     
                     
                        Добавя се следното тире:
                        
                                    „—
                                 
                                 
                                    2021—2023 г.: 2 %.“
                                 
                              
                  
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 октомври 2020 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               M. ROTH
            
         
         
            (1)  ОВ C 159, 10.5.2019 г., стр. 45.
         
            (2)  Позиция на Европейския парламент от 4 април 2019 г. (все още непубликувана в Официален вестник) и решение на Съвета от 7 октомври 2020 г.
         
            (3)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, (ОВ L 347, 20.12.2013 г., стр. 320).